Diari Oficial de la Generalitat Valenciana


Sumari del DOGV 5763, del 15-05-2008 (2008/4727)

Notificació de l'ordre d'execució número 198/07 a Edgar Faulkner.
-----------------------------------------------------------------

### Dades del document

Número de DOGV
:   5763

Data del DOGV
:   15-05-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/4727


Data del document
:   15-04-2008

Organisme emissor
:   Ajuntament d'Oliva

Tipus de document
:   Edicte

Notificació de l'ordre d'execució número 198/07 a Edgar Faulkner. [2008/4727]  
Mitjançant este edicte es fa públic que pel Decret de l'Alcaldia número 1172/08, de data 11 d'abril de 2008, s'ha resolt el següent:  
«Vist novament l'expedient que es tramita per ordre d'execució número 198/07 perquè Edgard Faulkner, en qualitat de propietari de l'edificació sítia al carrer Mare de Déu d'Aigües Vives, 24, referència cadastral 9318315, duga a terme les obres consistents en: neteja de runes per mitjans manuals, apuntalament de segona i tercera crugia planta pis, paredat de murs laterals i buit fusteria cassetó escala, a l'efecte d'intrusisme i inaccessibilitat, que es consideren necessàries per a mantenir-la en les condicions adequades de salubritat, conservació, seguretat i ornament públics.  
Vist que l'Alcaldia, mitjançant el Decret número 4660/07, de 27 de desembre de 2007, va disposar, a l'empara del que preveuen els articles 206 de la Llei 16/2005, de 30 de desembre, Urbanística Valenciana i 10 del Reglament de Disciplina Urbanística, la realització dels treballs de neteja, apuntalament i paredat.  
Vist que l'ordre d'execució continguda en l'indicat Decret va ser publicada en el Butlletí Oficial de la Província número 24, de 29 de gener de 2008, de conformitat amb el que disposen els articles 59.4 i 61 de la Llei 30/1992, de 26 de novembre, en la redacció donada per la Llei 4/1999, de 13 de gener, ja que s'ha intentat la notificació en l'últim domicili conegut i esta no ha pogut practicar, i no consta que en el termini concedit de 10 dies des de la publicació s'haja procedit als treballs d'eliminació de neteja, apuntalament i paredat, als quals està legalment obligat.   
Atés que pel Decret de l'Alcaldia número 752/08, de data 5 de març de 2008, es va acordar l'execució subsidiària dels referits treballs i es va assenyalar com a data d'inici el dia 10 d'abril de 2008, i no s'ha pogut practicar la notificació.  
Atés que, davant de la impossibilitat de dur a terme l'ordre d'execució número 198/2007 en el dia i hora indicats, pertoca acordar-ne una data nova.  
Atés l'informe emés de data 10 d'abril de 2008, de conformitat amb este i a la vista dels antecedents exposats, mitjançant este edicte i a l'empara del que disposa l'article 212 de la Llei 16/2005, de 30 de desembre, Urbanística Valenciana i article 10 del Reglament de Disciplina Urbanística resolc:  
Primer  
Acordar l'execució subsidiària dels treballs de neteja de runes, apuntalament de segona i tercera crugia planta pis i paredat de murs laterals i buit de fusteria del cassetó de l'escala, per aplicació del que disposen els articles 96 i 98 de la Llei 30/1992, de 26 de novembre, confirmant els fets descrits en l'expedient, l'obligació legal del propietari de l'edifici i la valoració determinada pels Servicis Tècnics Municipals, en la quantitat de 6.500,00 euros, per a l'execució dels dits treballs.  
Segon  
Els treballs d'execució subsidiària podran contractar-se amb tercers o ser executats per personal de l'Ajuntament, i s'iniciaran el dia 16 de setembre de 2008, a les 09.00 hores. En cas que es neguen a permetre l'accés a la seua propietat, se sol·licitarà el manament judicial oportú en els termes de l'article 96.3 de la Llei 30/1992, de 26 de novembre.  
Tercer  
L'interessat podrà posar fi a esta ordre d'execució subsidiària, i dur a terme, de manera voluntària, els treballs indicats abans del dia assenyalat per a l'execució, i avisar-ne de la realització a l'Ajuntament.  
Quart  
Notifiqueu en legal forma a la persona interessada i feu-li saber que contra esta resolució per la qual es disposa l'execució subsidiària dels treballs descrits en el Decret d'Alcaldia número 4660/07 no cal interposar cap recurs administratiu, excepte l'extraordinari de revisió per als casos previstos en l'article 118 de la Llei 30/92, ja que es tracta d'un acte de simple execució.   
Així ho disposa l'alcalde.  
Oliva, 14 d'abril de 2008.- L'alcalde: Salvador Fuster Mestre.»  
Cosa que es fa pública, de conformitat amb el que disposen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, ja que, s'ha intentat la notificació en l'últim domicili conegut, i esta no ha pogut practicar-se.  
Oliva, 15 d'abril de 2008.- L'alcalde: Salvador Fuster Mestre.